Lolland-Falsters Stifts-Tidende, 1843-09-04
Göteborg Handelstidende beretter Følgende: Skonnerten Maria, ført af Capt. Vilhelm Wagner, hjemme i Uckermunde, lastet med Hvede paa en Reise fra Danzig til London, indkom den 16de de, til Götheborg. Paa Reisen havde Capitainen, under en Ordvexling med Matrosen Hoffmann, da denne stod ved Roret, tildeelt ham et Par Slag med sin Pibe over Næsen, hvilket i den Grad forbittrede Hoffmann, at han, ifølge Capitainens Angivelse, søgte at kaste ham overbord, ved hvilken Leilighed Capitainen tog sin Kniv frem og gav Hofmann til sit Selvforsvar flere Stik i Armene. Opbragt herover tog Besætningen Commandoen fra Capitainen og bandt ham paa Hænder og Fødder, i hvilken Forfatning han holdtes over tre Dage og Nætter, indtil en Lodsbaad fra Winga kom dem i Sigte, hvorpaa hans Baand løstes og Capitainen blev istand til at anløbe Skjærgaarden og rapportere Sammenhængen for den preussiske Consul i Gothenborg. - Matrosen Hoffmann er bleven indlagt paa et Hospital og vil, naar han er helbredt, blive sat i Arrest, saavelsom Styrmand Pickart, Matros Pickart og Kok With, der ombord ere arresterede for Mytteri. - Følgende Uddrag af Capitain Wagners Rapport udviser nærmere den Maade, hvorpaa han er bleven mishandlet. Den 12te Kl. 4 Eftermiddag, da jeg ved at komme op paa Dækket stillede mig ved Rælingen for at see efter Land, blev jeg i samme Øieblik angreben først af Styrmand Pickart og derefter af Matros Pickart og Kok With, der strax bemægtigede sig min Person og bandt mine Arme og Hænder paa Ryggen med Reeb, derefter snøredes Benene sammen, og jeg slæbtes hen til Pumpen og bandtes fast til den. J saadan Stilling udholdt jeg to Timer, hvorefter jeg, efterat have ydmyget mig ved at bede, slæbtes ned i Kahytten, hvor jeg lagdes paa en Bænk, mine Hænder løsnedes da paa Ryggen, men fastgjortes istedetfor over Maven. Ved denne Leilighed forsikkrede Voldsmændene mig, at de skulde behandle mig saaledes, at Hs. Maj. Kongen af Preussen skulde være nødsaget til at give andre Love for Søfolk; derefter forlode Voldsmændene Kahytten, toge en Flaske Rom og med dem og styrede Coursen til Helsingør. Nu blev min Stilling uforandret, og til en saa hø Grad dreve de deres Grusomhed, at jeg endog nægtedes at forrette min Nødtørft, og med den grusomste Spot gave de mig nogle Bid Føde i Munden. Dette varede til den 14de, da de befandt sig under Kullen; Vinden blev contrair, sydlig med Regn og frisk Vind, hvorved Voldsmændene, der vare blevne uvisse om deres Stilling, kom agter ud, og jeg fik Leilighed til at anraabe Styrmanden og at forestille ham hans uforsigtige Adfærd. Styrmanden indsaae da det Urigtige i det, han havde gjort, og bad om Tilgivelse, som jeg var beredvillig til at give ham med det Forbehold, at Mandskabet fremdeles opførte sig ordentlig og stille og skriftligen tilstode deres udøvede Voldsomheder mod mig, men dette negtede man, og Coursen forandredes nu med gunstig Vind ud af Kattegattet. Den 15de vare vi under Vingen, en Lodsbaad nærmede sig, og det foraarsagede, at Voldsmændene befriede mig Jldebranden i London blev dog slukket, uden at gribe videre om sig, end sidst ommeldt. Skaden anslaaes til circa 100,000 Pund Sterling. Jlden var opkommen i en Oliehandlers Kjælder. Tre Skibe bleve næsten ødelagte, og flere andre beskadigede. Fem Mennesker omkom derved. Den afbrændte St. Olavskirke var en ældgammel Bygning, som det hedder, endnu fra de Danskes Tid. (Forlangt indrykket.)